b'\n_START_ARTICLE_\nVida Brest\n_START_SECTION_\n\xc5\xbdivljenje\n_START_PARAGRAPH_\nRodila se je v dru\xc5\xbeini s \xc5\xa1estimi otroki. Po kon\xc4\x8dani petletni redni \xc5\xa1oli, se je \xc5\xbeelela vpisati na gimnazijo, a zaradi predvojne gospodarske krize doma ni bilo denarja za \xc5\xa1olanje. \xc5\xbde kot otrok je pisala pesmi. Zbrala jih je \xc5\xa1estin\xc5\xa1tirideset._NEWLINE_Pri sedemnajstih letih je Vida Brest od\xc5\xa1la v NOB, po drugi svetovni vojni pa je postala novinarka, urednica Ljudske pravice in delala v zalo\xc5\xbebi Mladinska knjiga. Opravila je ve\xc4\x8d u\xc4\x8diteljskih izpitov, da je lahko pou\xc4\x8devala v \xc5\xa1olah v Dolu pri Ljubljani, v Tuhinju in v Ljubljani._NEWLINE_Skupaj s Francetom Bevkom, Tonetom Seli\xc5\xa1karjem, Antonom Ingoli\xc4\x8dem, Kristino Brenk in Elo Peroci, sodi v skupino ustvarjalcev, ki so z obiski po \xc5\xa1olah motivirali u\xc4\x8dence za branje slovenske knji\xc5\xbeevnosti.\n_START_SECTION_\nZanimivosti\n_START_PARAGRAPH_\nDoma so imeli pekarno, zato so jo v vasi klicali Pekova Majda. Ker je zelo rada pisala, si je neko\xc4\x8d kupila zvezek, da bi vanj zapisovala svoje verze in pesmi. Prosila je prijateljico, da z lepopisom pi\xc5\xa1e pesmi po njenem nareku. Zvezek, kateremu je prilo\xc5\xbeila pro\xc5\xa1njo za vpis na gimnazijo, je dala \xc5\xbeupniku.\n_START_SECTION_\nDelo\n_START_PARAGRAPH_\nVida Brest je delala je kot novinarka, urednica in u\xc4\x8diteljica, kasneje se je posvetila predvsem pisanju._NEWLINE_Osrednja tematika njenega pripovedni\xc5\xa1tva so avtobiografska do\xc5\xbeivetja iz NOB - Majhen \xc4\x8dlovek na veliki poti \xe2\x80\x93 za to delo je prejela Levstikovo nagrado, v njem jedrnato opisuje dogajanje v vojni skozi o\xc4\x8di mlade partizanke. Pisala je tudi sodobne fantasti\xc4\x8dne pripovedi \xe2\x80\x93 Veliki \xc4\x8darovnik Ujtata, ki je bil ponatisnjen ob njeni 80-letnici rojstva, nato pa se je bolj posvetila pisanju za mladino; pisala je o materinski ljubezni, snov je jemala iz ljudskega izro\xc4\x8dila, ter otro\xc5\xa1kega in \xc5\xbeivalskega sveta. Znana mladinska dela so: Ptice in grm], [[Prodajamo za gumbe (iz dela Veliki \xc4\x8darovnik Ujtata) in izbor Teci, teci, soncu reci._NEWLINE_Njene prve pesmi so iz\xc5\xa1le v partizanskem tisku, propagandni odsek Cankarjeve brigade pa je natisnil njeno prvo zbirko \xc5\xa1tirinajstih pesmi. Najbolj\xc5\xa1e izmed njenih pesmi, so iz\xc5\xa1le v zbirki Tiho, tiho, srce \xe2\x80\x93 iz zapu\xc5\xa1\xc4\x8dine jih je uredil Ivan Minatti, enakovredno likovno podobo pa dodal ilustrator Lucijan Re\xc5\xa1\xc4\x8di\xc4\x8d._NEWLINE_Vida Brest je sanjala je o veseli mladosti, o brezskrbnih otro\xc5\xa1kih dneh, da ne bi bilo lakote in rev\xc5\xa1\xc4\x8dine, zato so prva dela nastajala v veri v bolj\xc5\xa1i svet. Pesmi o \xc5\xa1oli (Prvikrat v \xc5\xa1olo, Lastovi\xc4\x8dja \xc5\xa1ola, Zdravo, \xc5\xa1ola) so izraz njene \xc5\xbeelje po znanju in izobrazbi. Veliko njene literature je namenjene otrokom, saj jih je razumela in se ves \xc4\x8das trudila vstopiti v njihov svet. Njena dela so zelo subjektivna, kar je \xc4\x8dutila, je tudi zapisala.'